Kort om vores opdræt og hvad vi syntes, der er vigtige værdier.
At have et opdræt af racen Hellig Birma er noget vi begge brænder meget for. Ikke mindst kærligheden og passionen for den kærlige og hengivende race. Vi kan med god ro i sjælen sende dem ud til deres nye hjem, vel videnden at vi har gjort vores for, at de får en god start. Vi gør vores til at socialisere og opdrage killingerne, som vi selv gerne vil have en killing skal være. Vores killinger og katte har haft masser af omgang med mennesker, samt vores 3 små hunde, så de skulle være godt rustet til lidt af hvert. Alle killinger indgår i flokken, på lige pote med alle andre katte i huset. Vi syntes også det er vigtigt, at når man vil købe kat eller killing, at man kommer og ser dem i deres vante omgivelser, da vi mener, det siger mere end ord! Vi vil også gerne se hvem i er, og i kan se hvem vi er. Husk det er en ven for livet i de næste 12-15 år, du er ved at finde. Vi synes derfor, det er vigtigt, at man har tænkt det godt igennem og at kemien mellem kat og menneske også er der. Ikke mindst sørger vi også for, at vores katte bliver aktiveret og får deres del af opmærksomheden, hvilket de nyder. Vi gør vores til, at ruste killingerne til deres nye hjem. Der ud over syntes vi det er meget vigtigt, at killingerne gennem deres opvækst, bliver præsenteret for forskelligt legetøj. For at stimulere deres sanser - vi anbefaler man anskaffer sig lidt forskelligt til killingens hjemkomst. Byt gerne rundt på legetøjet, så det forbliver spæneden. (giv få stykker af gangen og byt dem jævnligt ud)...
Prisen på vores killinger til kæl er: DKK 5.500,-
Der bliver opkrævet et reservationsgebyr på DKK 2.500,- når man reserverer sin kommende killing, resten betales kontant eller via. mobilepay ved afhentning. Indbetalt reservationsgebyr refunderes ikke ved fortrydelse af købet.
Agria Sygeforsikring er noget, vi anbefaler den nye ejer at tegne og gerne inden killingen fylder 4mdr. da den så vil være bedst dækket ind. Med sygeforsikringen sikrer man både sit nye firbenede familiemedlem og sig selv bedst muligt, hvis uheldet skulle være ude.
Hvad følger med ved salg af kælekat
Killingen vil være klar til at flytte hjemmefra, når den er ca. 13 uger gammel.
*Denne liste er en generel liste, og der kan forekomme ændringer. Der vil altid stå nøjagtig hvad der medfølger til kuldet under kuldets side.*
1 x Dyrelæge tjek samt én Sundhedsbog
Chip + reg.
Fifè Stamtavle
Killing-pakke fra Royal Canin 4kg foder
Killing-pakke fra Juvena 400g foder
Billeder tilsendt via. mail, mens du venter på at få den lille ny hjem
Livs lang hotline til råd og vejledning